kardosdrur/scandi-wiki huggingface dataset:
Nysted Apotek

Nysted apotek optræder første gang på skrift i forbindelse med en retssag om et giftmord i 1755. Her fremkom under sagen en oplysning om en i Nysted praktiserende apoteker. Ligeledes er det muligt, at der i årene omkring 1787-1801 har været et apotek drevet af Johan Morten Henrichsen i Adelgade 28. Det fremgår af folketællingerne fra disse år. Han nævnes dog i grev Rabens samtidige dagbog også som læge. Selv om medicinalordningen i 1672 slog fast, at apotekerne havde eneret til at tilberede og forhandle lægemidler, og det samtidig blev sagt utvetydigt, at ingen måtte drive apotek uden at have kongelig bevilling til det, var der altså tilsyneladende alligevel apotekere uden bevilling i Nysted. 

Både i 1813 og i 1815 blev der uden held ansøgt om ret til at drive apotek i Nysted, men d. 27 februar. 1827 fik cand. pharm. Salomon Trier en kongelig apoteksbevilling og indrettede sig derpå i Adelgade 96. Siden har der været apotek i byen på 5 forskellige adresser i Adelgade.

Apotekere gennem tiden 
De forskellige apotekere, der praktiserede i byen, tilhørte de øvre lag i byen, og mange af dem satte på hver deres måde præg på byen eller tiden. Salomon Trier grundlagde og udgav efter sin afrejse fra Nysted Danmarks første fagtidsskrift for farmakologi Archiv for Pharmaci og technisk Chemi. Endvidere indtog han flere officielle poster, var medstifter af og i mange år formand for Danmarks Apotekerforening og modtog både danske og udenlandske hædersbevisninger.

Ingwer Boysens søn, Johannes Hack Hermann Boysen, der var født i Nysted, efterlod sin formue til en fond (den Kampmann-Boysenske), der 1929 finansierede opførelsen af et tuberkulosesanatorium, Kysten. Indtægterne ved det senere salg af sanatoriet blev i 1978 brugt til at opføre et svømmebasin ved Kettinge Sportscenter.

Frode Camillus Pontoppidan indtog flere poster i det lokale samfund, bl.a. som medlem af byrådet og blev i en tidsskriftartikel betegnet som ”en stræbsom og omhyggelig apoteker…..og viste derhos megen velgørenhed”. Georg Lütken, der var læge i Nysted 1866-1879, skrev en længere beretning om sine oplevelser i Nysted-tiden, og han beskriver modsat Pontoppidan som en original, der var komplet uduelig som apoteker.

Anton Martin Julius Ditlev Andersen, som senere skiftede navn til Vide, blev i 1892 anklaget for bedrageri og forfalskning af recepter og i 1894 ved retten i Nysted idømt 1 måneds simpelt fængsel. Nandrup-Hansen var derimod medlem af og siden formand for den lokale apotekerforening og indtog også andre tillidsposter. Hans efterfølger Thomas Møller var fra 1946 medlem af byrådet for Liste F (Kommunale Vælgerforening).

Også Aage Beck bedrev svindel med recepter for et beløb på 435.000 kr., som han måtte tilbagebetale til Storstrøms Amt. Derudover blev han idømt otte måneders fængsel.

Apotekere 

I 2013 ophørte Nysted apotek som selvstændig virksomhed, men drives videre i samdrift med Nykøbing Falsters Løve-apotek.

Eksterne henvisninger 

 Nystedkrøniken
 Materiale fra Nysteds lokalhistoriske arkiv Katalog fra udstilling på Nysted bibliotek 1.-19. september 2008

Apoteker i Danmark
Apotek
Willy Skibby

Willy Skibby (født 20. februar 1942 i Stilling) er en dansk tidligere professionel cykelrytter.

Willy Skibby deltog blandt andet ved OL 1976, hvor han kørte linjeløb. I lighed med de øvrige tre danske deltagere og omkring halvdelen af de øvrige startende lykkedes det ham ikke at gennemføre løbet. Han fik desuden tredjepladsen i VM i linjeløbet for amatører i 1966. Han har blandt andet cyklet sammen med skuespilleren Erik Clausen.

Han er far til cykelrytterne Jesper og Karina Skibby.

Referencer

Eksterne henvisninger

Personer fra Skanderborg
Mandlige cykelryttere fra Danmark
Deltagere for Danmark ved sommer-OL 1976
Los Tres

Los Tres ("De Tre") er en chilensk rock en español-gruppe, der i virkeligheden består af fire, og ikke tre, medlemmer. I 1990'erne var gruppen sammen med La Ley og Lucybell en af de populæreste og indflydelsesrige i Chile.

Gruppen indspillede ni albummer i deres første aktive periode, fra 1982 til 2000, med albummet Los Tres fra 1991 som deres første udgivelse. I 2000 gik gruppen i opløsning og de følgende fem år arbejdede medlemmerne på deres respektive solokarrierer.

I februar 2006 offentliggjorde gruppen, at den var blevet gendannet uden den oprindelige trommeslager, og at et nyt album ville blive udgivet senere samme år.

Medlemmer 
 Álvaro Henríquez, sang og rytmeguitar.
 Roberto "Titae" Lindl, basguitar, dobbelt bas, harmonika, kor
 Ángel Parra (fra 1988), guitar, hawaiiguitar, kor
 Manuel Basualto (fra 2006), trommer og percussion

Tidligere medlem 
 Francisco Molina (til maj 2000), trommer og percussion

Diskografi

Albummer 
 Los Tres (1991)
 Se Remata el Siglo (1993)
 La Espada & la Pared (1995)
 Fome (1997)
 La Sangre en el Cuerpo (1999)
 Hágalo Usted Mismo (2006)

Andre udgivelser 
 MTV Unplugged (1996, live)
 La Yein Fonda (1996)
 Los Tres (1998, boks)
 Peineta (1998, Roberto Parras temaer, med Eduardo "Lalo" Parra)
 Freno de Mano (2000, live)
 Vermouth & Noche (2001, dvd)
 Grandes Éxitos (2006, cd/dvd – største hits)
 Arena (cd/dvd)

Opsamlinger 
 Con el Corazón Aquí (1993)
 El Verdadero Rock Chileno (1994)
 Juntos por Chiapas (1996)
 Rock Delfin del Mundo (1999)
 Generaciones. Dos épocas en dueto (2003)
 Cantores Que Reflexionan (2007)

Rockgrupper fra Chile
Musikgrupper fra 1982
Borsuk–Ulams sætning

I den del af matematikken der kaldes algebraisk topologi siger Borsuk–Ulams sætning, at enhver kontinuert afbildning fra n-kuglen ind i euklidisk n-rum afbilder mindst et par af antipodale punkter i det samme punkt; her kaldes to punkter antipodale, hvis de ligger præcis modsat hinanden i forhold til kuglens centrum).

Tilfældet n = 2 illustreres ofte ved at sige, at der til et hvilket som helst tidspunkt findes et par antipodale punkter på Jordens overflade med samme temperatur og samme tryk, idet det antages, at temperatur og tryk varierer kontinuert.

Sætningen blev først formodet af Stanisław Ulam og i 1933 bevist af Karol Borsuk. Ved hjælp af sætningen er det muligt let at bevise Brouwers fikspunktssætning.

Korollarer til sætningen 

 Ingen delmængde af Rn er homøomorf til Sn.
 Hvis sfæren Sn overdækkes af n + 1 lukkede mængder, vil mindst indeholde en af disse et par (x, −x) af antipodale punkter.
 Skinkesandwichsætningen som siger, at vi for kompakte mængder A1, …, An i Rn kan finde en hyperplan, der deler hver af delmængderne over i to delmængder med samme mål. Navnet skyldes tilfældet n = 3, hvor en af delmængderne repræsenterer en skive ost og de to øvrige repræsenterer brødet.

Se også 
 Brouwers fikspunktssætning
 Sperners lemma
 Tuckers lemma

Henvisninger 
 K. Borsuk, "Drei Sätze über die n-dimensionale euklidische Sphäre", Fund. Math., 20 (1933), 177-190.
 Jiří Matoušek, "Using the Borsuk–Ulam theorem", Springer Verlag, Berlin, 2003. .
 L. Lyusternik and S. Shnirel'man, "Topological Methods in Variational Problems". Issledowatelskii Institut Matematiki i Mechaniki pri O. M. G. U., Moscow, 1930.
 Borsuk-Ulam medfører Brouwers fikspunktssætning 
 Allen Hatcher: Algebraic Topology

Matematiske sætninger
Topologi
Daande Darpkhel-luftangrebet

Daande Darpkhel-luftangrebet fandt sted om morgenen den 8. september 2008 da et amerikansk, ubemandet fly affyrede et antal missiler mod et madrassa (religiøs skole)-kompleks i landsbyen Daande Darkhel, nær hovedbyen Miranshah i Nordwaziristan i Pakistans Føderalt Administrerede Stammeområder (FATA). Luftangrebet dræbte 23 mennesker, inklusive 8 børn og sårede mindst 18. Målet var Jalaluddin Haqqani som ikke var tilstede på dette tidspunkt.

USA har benyttet magt-tomrummet efter præsidentskiftet i Pakistan, og har optrappet sine militære aktiviteter i Waziristan siden slutningen af august 2008.
Missil angreb har traditionelt fremkaldt vrede følelser, som Pervez Musharrafs modstandere brugte til at sætte ham fra magten. Mange af disse modstandere har nu plads i regeringen , hvilket giver den en bredere politisk støtte og færre høj-profilerede kritikere.

Stigningen i angreb i denne måned har oprørt Pakistans militærfolk og regeringsembedsmænd, som udtaler, at de alvorligt svækker deres indsats mod oprørerne.

Se også 

Krigen i Nordvest Pakistan

Noter 

Luftangreb
Waziristan
Frankfurt Hauptbahnhof

Frankfurt Hauptbahnhof er hovedbanegård i Frankfurt am Main. Den er en af de vigtigste jernbaneknudepunkter i Tyskland og bruges af ca. 350.000 passagerer dagligt ekskl. transferpassagerer. Den er ligeledes begyndelsespunktet for Frankfurt U-Bahns linje U4 og U5. Stationsbygningen er designet af Hermann Eggert og Johann Wilhelm Schwedler og åbnede i 1888. 

Jernbanestationer i Tyskland
Transport i Frankfurt am Main
Etableret i 1888
Bygninger, konstruktioner og anlæg i Tyskland
Miguel Primo de Rivera

Miguel Primo de Rivera (fulde navn: Miguel Primo de Rivera y Orbaneja, 2. Marqués de Estella, født 8. januar 1870 i Jerez de la Frontera (i Cádiz-provinsen, Andalusien), Spanien, død 16. marts 1930 i Paris, Frankrig) var en spansk aristokrat, general og politiker.

Med støtte fra kong Alfons XIII erobrede Primo de Rivera magten i Spanien den 13. september 1923 under et ublodigt statskup. Han var derefter gennem syv år landets diktator, indtil han trak sig fra posten den 28. januar 1930 efter at have mistet opbakning fra først kongen og derefter fra hæren.

Hans søn, José Antonio Primo de Rivera, var en af Spaniens ledende fascister.

Referencer

Eksterne henvisninger 

Spaniens premierministre
Disney Channel (Italien)

Disney Channel Italien er den italienske Disney Channel

Eksterne henvisninger 
 Official hjemmeside 

Italien
Tv-kanaler
Tv i Italien
Super Mario Sunshine

er et platformspil udviklet af Nintendo Entertainment Analysis and Development og udgivet af Nintendo til Nintendo GameCube. Det blev udgivet i Japan 19. juli 2002, i Nordamerika 26. august 2002 og i Europa 4. oktober 2002. Det er det første tredimensionale platformspil i Mario-serien siden udgivelsen af forløberen, Super Mario 64, seks år tidligere. Super Mario Sunshine blev efterfulgt af Super Mario Galaxy til Wii i 2007.

Spillet foregår på den tropiske ø Delfino Isle, hvor Mario og Prinsesse Peach tager på ferie. En skurk identisk med Mario, kendt som "Shadow Mario", vandaliserer hele øen, og Mario får skylden for rodet. Mario bliver dermed beordret til at rense hele øen, mens han redder Prinsesse Peach fra Shadow Mario.

Super Mario Sunshine fikk generelt god modtagelse af spilanmelderne. Det har solgt over 5,5 millioner eksemplarer, og i 2002 var Super Mario Sunshine det tiende bedstsælgende spil i USA. På grund af spillets popularitet, blev det udgivet på ny som en Player's Choice-titel i 2003.

Referencer

Eksterne henvisninger 
 
 Officiel hjemmeside

Computerspil fra 2002
Nintendo-spil
GameCube-spil
Platformspil
Sunshine
Tyske Bugt

Tyske Bugt (tysk: Deutsche Bucht, nederlandsk: Duitse Bocht, frisisk: Dútske Bocht) er havbugt mellem Danmark, Tyskland og Holland som udgør den sydøstlige del af Nordsøen. Dogger Banke regnes som den nordlige afgrænsning af Tyske Bugt.

Største dybde er 56 m, sydvest for Helgoland. En række store floder munder ud i Tyske Bugt; fra nord mod syd: Ejderen, Elben, Weser og Ems.

Bugter i Danmark
Bugt
Nederlandsk geografi
Bugter i Nordsøen
Eddie Karnil

Eddie Edvardo Karnil (20. januar 1936 i København – 12. september 2008 i Odense) var en dansk skuespiller.

Karnil blev uddannet fra Skuespillerskolen ved Odense Teater i 1963, men begyndte allerede som 8-årig som artist i Cirkus Benneweis. Han debuterede på scenen i 1960 i Galilæi liv på Odense Teater og var tilknyttet teatret store dele af sin karriere. Han medvirkede desuden i flere spillefilm samt revyer og kabareter.

Filmografi 
 Det kære legetøj (1968)
 Amour (1970)
 Med kærlig hilsen (1971)
 Livsens Ondskab (tv-serie, 1972)
 Kun sandheden (1975)
 Den korte sommer (1976)
 Jeppe på bjerget (1981)

Eksterne henvisninger 
 
 

Skuespillere fra Danmark
Kyll

Kyll er en flod i Nordrhein-Westfalen og Rheinland-Pfalz i det vestlige i Tyskland, og en af sidefloderne til Mosel fra venstre med en længde på 142 km. Den har sit udspring i Eifelbjergene nær grænsen til Belgien og løber hovedsageligt sydover gennem byerne Stadtkyll, Gerolstein, Kyllburg og øst for Bitburg. Kyll munder ud i Mosel i Ehrang, en forstad til Trier.

Floden blev nævnt af den romerske digter Ausonius.

Floder i Rheinland-Pfalz
Floder i Nordrhein-Westfalen
Super Mario Land 2: 6 Golden Coins

er et platformspil udviklet og udgivet af Nintendo til den bærbare spillekonsol Game Boy. Spillet blev lanceret 21. oktober 1992 i Japan, 1. november 1992 i Nordamerika og 28. januar 1993 i Europa. Forgængeren, Super Mario Land, blev også udgivet til Game Boy.

Handling 
Super Mario Land 2 finder sted efter hændelseene i det oprindelige Super Mario Land-spil. Wario er skurken i spillet, og han har skabt uro i Mario Land og holder til i et slot, som ligger midt i Mario Land. For at komme ind på slottet og besejre Wario, skal Mario samle seks gyldne mønter, som ligger spredt rundt omkring i Mario Land. Mario kommer bagefter ind på slottet, besejrer Wario og genopretter orden i Mario Land.

Referencer 

Land 2: 6 Golden Coins
Computerspil fra 1992
Nintendo-spil
Game Boy-spil
Virtual Console-spil til Nintendo 3DS
Davor Šuker

Davor Šuker (født 1. januar 1968) er en kroatisk fodboldspiller. Han spillede i sin aktive karriere for bl.a. Arsenal, Real Madrid og Croatia Zagreb.

På det kroatiske landshold opnåede han både at vinde bronze ved VM i fodbold 1998 samt at vinde "Den gyldne støvle" samme år da han blev topscorer i VM-turneringen.

Referencer

Eksterne henvisninger 

Fodboldspillere fra Kroatien
Fodboldspillere fra Arsenal F.C.
Fodboldspillere fra Real Madrid CF
Tjek fødselsår
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Super Mario World

er et platformspil udviklet og udgivet af Nintendo. Spillet var en af lanceringstitlerne til Super NES, sammen med Pilotwings og F-Zero. Spillet er også blevet udgivet til Game Boy Advance under navnet Super Mario World: Super Mario Advance 2. Super Mario World blev produceret af Shigeru Miyamoto, og musikken blev komponeret af Koji Kondo.

World
Computerspil fra 1990
Platformspil
SNES-spil
Virtual Console-spil
Coupe de France

Coupe de France (også kendt som Coupe Charles Simon) er den officielle pokalturnering for franske fodboldklubber. Turneringen arrangeres af Frankrigs fodboldforbund og har været afholdt siden 1918. Det mest succesfulde hold er Paris Saint-Germain, der har vundet turneringen 12 gange.

Historie 
Nedenstående er en liste over samtlige finaler i Coupe de France gennem tiden:

Eksterne henvisninger 

 Turneringens hjemmeside 

Nationale pokalturneringer i fodbold
Fodbold i Frankrig
Phill Lewis

Phill Lewis, egentlig Phillip Lewis (født 4. september 1968 i Uganda) er en amerikansk film- og tv-skuespiller, der ofte ses i komiske roller, bl.a. som Mr. Moseby i Disney-serien Zack og Codys Søde Hotelliv. 

Lewis blev kendt, da han medvirkede i tv-serien Hill Street Blues. Han har desuden medvirket i tv-serien Scrubs, ligesom han har en rolle i Disney Channel-filmen Dadnapped.

Eksterne henvisninger 

 

Skuespillere fra USA
Rumford Falls

Rumford Falls er en række vandfald på Androscoggin River i byen Rumford i den østlige del af staten Maine i USA.

Vandfaldene, var oprindeligt kendt som Pennacook Falls (Pennacook er et tidligere navn for Rumford) og det navn ses stadigt anvendt visse steder. Den samlede højde på faldene er 54 meter, hvilket gør dem til de højeste i USA, øst for Niagara.

I 1890'erne blev der anlagt et system af kanaler og dæmninger ved faldene, og der blev anlagt et elektricitetsværk. I dag producerer værket ca. 40.000 kilowatttimer, som især anvendes i Rumfords papirindustri. I søen ved kraftværket, kunne man tidligere finde en del laks, men i dag er søen mest hjemsted for forskellige arter ørred samt nogle få indlandslaks.

Eksterne kilder 
 Om Rumford Falls fra New England Waterfalls

Vandfald i USA
Maine
Martin (Slovakiet)

Martin (tysk: Turz-Sankt-Martin, ungarsk: Turócszentmárton) er en by i Slovakiet med et areal på 67,7 km² og en befolkning på omkring 60.000 indbyggere (2006). Den er beliggende cirka 30 km nord for Banská Bystrica og cirka 40 km fra grænsen til Tjekkiet og Polen.

Referencer

Noter

Eksterne links 

Byer i Slovakiet
Poprad

Poprad (tysk Deutschendorf, ungarsk Poprád) er en by i det nordlige Slovakiet. Poprad har jernbaneforbindelse til Slovakiets hovedstad Bratislava og landets næststørste by Košice. Poprad er beliggende på sletten syd for bjergkæden Tatra.

Referencer

Noter

Eksterne links 
  Officielle hjemmeside

Byer i Slovakiet
Vintersportssteder i Slovakiet
Tatrabjergene
Považská Bystrica

Považská Bystrica (tysk: Waagbistritz, ungarsk: Vágbeszterce) er en by i det nordvestlige Slovakiet. Byen har et areal på 90,6 km² og en befolkning på  indbyggere.

Referencer

Eksterne links 
 Officielle hjemmeside

Byer i Slovakiet
Bardejov

Bardejov (tysk Bartfeld, ungarsk Bártfa, polsk Bardiów) er en by og verdensarvssted i det nordøstlige Slovakiet. Byen har er areal på 72,45 km² og en befolkning på 33.374 indbyggere (2005).

Eksterne henvisninger 
 Officielle hjemmeside
 Bardejov hjemmeside 

Byer i Slovakiet
Verdensarvsområder i Slovakiet
Liptovský Mikuláš

Liptovský Mikuláš (tysk '', ungarsk Liptószentmiklós'') er en by i Žilina i det Slovakiet. Byen har er areal på 70,1 km² og en befolkning på 32.284 indbyggere (2005).

Eksterne links 
 Officielle hjemmeside 

Byer i Slovakiet
Piešťany

Piešťany (tysk Pistyan, ungarsk Pöstyén) er en by i det vestlige Slovakiet, som er beliggende cirka 80 km nordøst for hovedstaden Bratislava. Byen har et areal på 44,2 km² og en befolkning på 29.855 indbyggere (2005).

Referencer

Eksterne links 
  Officielle hjemmeside

Byer i Slovakiet
Moosinning

er en kommune i Landkreis Erding i Regierungsbezirk Oberbayern i den tyske delstat Bayern.

Geografi 
Moosinning ligger i Region München i Erdinger Moos omkring 7 km sydvest for Erding, 12 km fra Flughafen München, 22 km fra Freising og 31 km fra delstatshovedstaden München. Den endnu ikke færdigbyggede Flughafentangente Ost går direkte øst om Moosinning , hvor man forventer en stor forbindelsestrafik til motorvejene A 92 og A 94 når den åbner.
Neuching

Neuching er en kommune i Landkreis Erding i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Oberneuching.

Geografi 
Neuching ligger i Region München.
Der er landsbyerne Niederneuching og Oberneuching.
Androscoggin River

Androscoggin River er en flod, der løber igennem staterne New Hampshire og Maine i det nordøstlige USA. Floden er 264 km lang, og løber sammen med Kennebec River nær Merrimeeting Bay i Maine, før den løber ud i Atlanterhavet i Maine Golfen. Flodens afvandingsområde er næsten 9.000 km².

Historie 
Floden har gennem årene haft mange forskellige navne, blandt andre Ammeriscoggin, Ambrose Coggin, Andrews Coggin, Aumoughcaugen og Pescedona. Navnet stammer oprindeligt fra et ord på algonquinsk og har intet med europæiske personnavne at gøre.

Forløb 
Floden begynder sit løb nær byen Errol i New Hampshire hvor Magallooway River møder udløbet fra Umbagogsøen. Floden løber i sydlig retning, men med mange sving forbi byerne Errol, Milan og Berlin, før den svinger øst på ved Gorham. Herfra løber den gennem den nordlige del af White Mountains og ind i staten Maine. Floden fortsætter sit løb mod øst forbi byerne Bethel og Rumford. Ved sidst nævnte danner floden Rumford Falls, de højeste vandfald i USA, øst for Niagara. Ved byen Livermore Falls drejer floden igen mod syd og forlader bjergene. Den passerer byerne Lewiston, Auburn, Lisbon Falls og Brunswick, hvor den møder Kennebeck River ca. 30 km før den når Atlanterhavskysten. De to floder danner Merrimeeting Bay, der er et ca. 15 km langt ferskvandsæstuarium.

Vandkvalitet 
Vandkvaliteten i floden var tidligere meget ringe på grund af forurening fra de mange tekstil- og papirfabrikker, der lå langs dens løb, men en vandgenoprettelsesplan. har hævet vandkvaliteten betragteligt, selv om der stadig er problemer med blandt andet kviksølvsforurening. Der er dog en pæn fiskebestand i floden, og der foregår en del lystfiskeri efter blandt regnbueørred, bækørred, aborre m.m. Dog advares man mod at spise fisken visse steder i floden..

Vandgennemstrømning 
Over de 264 km falder floden ca. 380 meter. eller omkring 1,3 meter pr. kilometer. United States Geological Survey vedligeholder fire målestationer ved floden, der måler gennemstrømningen. De er placeret henholdsvis ved Errol, ved Gorham, ved Rumford og ved Auburn. På grund af skiftende vejrforhold året rundt varierer vandgennemstrømningen i floden meget. Ved Auburn i Maine måles de største mængder mængder fra omkring 10 m3 meter pr. sekund i tørre perioder, til næsten 4.000 m3 pr. sekund når der er mest vand i floden. I gennemsnit er vandgennemstrømningen ca. 175 m3.

Noter

Eksterne referencer 
 MaineRivers.org 
 Androscoggin River Watershed Council

Eksterne henvisninger 

Vandløb i Maine
Vandløb i New Hampshire
Se dagens lys

Se dagens lys er en dansk film fra 2003 af Steen Rasmussen og Michael Wikke på baggrund af Svend Åge Madsens bog af samme navn.

Handling 
Filmen tager udgangspunkt i Svend Aage Madsens bog af samme navn. Samfundet i filmen er et slags ”udskiftningssamfund”, hvor alle vågner op til et helt nyt liv – hver dag. Det vil sige at man får et nyt hus, en ny ægtefælle, nye børn og nyt arbejde. På den måde kommer de ikke til at hænge fast i rutiner og den trivielle hverdags-trummerum.

Men en dag forelsker Elef og Maya sig i hinanden, og de vil være sammen mere end den ene dag, samfundscomputeren Madam Datam sørger for. Derfor beslutter de sig for at bryde ud af systemet og dermed starter deres flugt og jagt på ligesindede. Systemet tager en grusom hævn over dem i det øjeblik Maya og Elef tror det er lykkedes dem at få deres eget liv. 
Magter de at tage kampen op mod systemet?

Medvirkende 
 Jens Jørn Spottag – Elef
 Kaya Brüel – Maya
 Vigga Bro – Varinka
 Ole Thestrup – Agge
 Elin Reimer – Moder
 Anders W. Berthelsen – Kean
 Helle Virkner – Hanne
 Vera Gebuhr – Gigi
 Nicolaj Kopernikus – Snorre
 Morten Lützhøft – Palle
 Marina Bouras – Rød Partner 1 
 Helene Egelund – Judith, Grøn Partner 
 Steen Stig Lommer – Grøn Ven
 Thomas Bo Larsen – Grøn kollega 
 Charlotte Munck – Inga, Gul Partner 
 Christiane Bjørg Nielsen – Gul Partner
 Trine Pallesen – Blå Partner
 Lars Mikkelsen – John, Blå Ven
 Charlotte Fich – Gunhild, Blå Ven
 Stine Stengade – Blå Kollega
 Birgit Sadolin – Birgit Sadolin – Blå Mor

Eksterne links 
 DR-fiktion 
 

Tv-film fra Danmark
Danske film fra 2003
Dansksprogede film